Inici > El PEN Català > Junta i Equip > Salem Zenia
Freha (Algèria), 1962. L’escriptor amazic ha estat el primer autor dins el Programa Escriptor Acollit del PEN Català. Va arribar a Catalunya l’any 2007 i va formar part del programa fins al 2009, però continua col·laborant molt assíduament amb l’associació. Poeta, narrador i periodista, és fill d’un poble, l’amazic, que lluita des de fa dècades en defensa de la seva cultura i identitat. A Algèria, Salem Zenia va ser víctima d’una doble persecució: de les autoritats governadores i dels grups islamistes armats. Casat i pare de dos fills, va decidir quedar-se amb la seva família a Catalunya i viu des del 2014 a Olot.